  Виталий Пронин Ӝоген ини Сочиын ортчоз быдэс дуннеысь егитъёслэн но студентъёслэн 19-тӥез фестивальзы. Кунгож сьӧрысь 50 делегатъёсты пумитаны дасяське Ижкар но.Огъя бадӟым фестивалез ортчытэм сяна, малпамын на куноосты Россиысь 15 улосъёсын тодматыны. Кунсьӧръёс кунояськозы Калининградын, Красноярскын, Великой Новгородын, Новосибирскын, Оренбургын, Владивостокын, Махачкалаын, Севастопольын, Казаньын, Ростов-на-Донуын, Санкт-Петербургын, Екатеринбургын, Тюменьын, Ижын но Ярославльын. Котькуд городлэн вань аслаз темаез. Удмуртилэн - «Дуннеысь культура. Валче улӥсь калыкъёс». Асьмелы со матын, малы ке шуоно шаерамы 100-лэсь уно пӧртэм калыкъёс ог-огенызы тупаса уло.14-тӥ-17-тӥ октябре Ижын куноос учкозы «Пузкар» киноез, тодматскозы шоркаренымы, пыралозы автозаводэ. Озьы ик шулдыръяськозы «Эктоника» дискотекаын, вуылозы Брангуртысь песянайёс дӥне, Михаил Калашников нимо музее, Воткинск но Сарапул каръёсы. Со сяна, Удмурт кун университетын но Ижысь техникая кун университетын радъяськозы вуоно технологиос но тупаса улон сярысь кенешонъёс.Сергей ЗАХАРОВ   